A chroch Dé déana mo leigheas
Tadhg Mac Dáire Mac Bruaideadha cct.
A chroch Dé déana mo leigheas,
lus na sláinte siridh dhamh;
do mhaothbharr fa caomh a chéaddath,
a naomhchrann saor géagach glan.
Congain liom ag leigheas m'anma;
madh áil leat fóir mo chorp;
ar ndul i gclí san teagh triallaim;
neamh re ngach ní iarraim ort.
Dom throsgadh thánag-sa chugad,
a chroch Íosa fhóireas mé;
dod rodhalta ní dú a dhímheas,
tú banaltra dhíleas Dé.
Tú d'altrom éinmhic ar seathar
sluagh an bheatha bheanfas locht;
fir 's mná na cruinne fad chíos-sa
a-tá bruinne Íosa it ucht.
Duit as mharcach mac na hóighe,
a eo corcrach na gcaor ndearg,
bhias san bhráth ar mhuin do mharcaigh;
tráth sguir ba fortail bhar bhfearg.
A abhall na n-ubhall gcumhra,
a chrann tortaidh na dtrí mbláth,
do fóireadh leat lán na talmhan,
a chlár breac ler cabhradh cách.
Créad an chúis fa gcantar abhall
ret fhiodhbhaidh chorcra, a chroch naomh?
congain liom go leanar th'fhoras,
a mhionn leabhar solas saor.
A ghráinne áluinn d'fhiodh Parrthais,
peacadh talmhan tú do
shás;
ba geall a chlann ris an gcánaidh
crann tar ceann n-Ádhaimh do fhás.
Is é an crann-soin, a chroch Íosa,
t'adhbhar-sa — más fhíor don sdair;
fa dearg an crann do chrú a ochta,
is tú an call corcra fa chnaibh.
Abhall oile ón ubhall Éabha
do orduigh Críosd, a chroch naomh;
anmanna cáich uile th'ubhla,
a mhuine bhláith chumhra chaomh.
Is ionnat do dhoirt an Dúileamh
deireadh Carghais — cródha an
mhúith — 
fuil a chridhe ar cuaird dar gcosnamh,
a bhile suairc dosghlan dlúith.
Muir ghorm do-ghéanta don talamh,
talamh don mhuir magh don tráigh,
's do-ghéanta féine, a chroch
chéasda,
roth gréine Is éasga madh áil.
Lá áluinn don oidhche gheimhridh
do-ghéanta cheana, a chroch Dé;
do-ghéanta trá eadh dot
aghaidh
lá geal gémadh adhaigh é.
Ó chéadlá chruithighthe an bheatha
dá mbeinn dod luadh go ló an
bhráith
gémadh mír do ghníomh ní gheallfam
do ríomh, a mhín bheannchrann bhláith.
A chroch dhearg i ndeachaidh Íosa
d'fhagháil báis nachar bhás
dó
don mhac shaor do bhí ar do bhruinne
do fhaomh rí na cruinne a chró. A chroch.